Kimono saiki luwih kerep dianggo wong wédok.[1] Kimono dianggo nalika ana acara-acara kang khusus.[1] Wong wadon kang durung kawin nganggo kimono kang diarani furisode.[1] Ciri khas furisode ya iku lengené kang amba meh tekan ngisor.[1] Wong wadon kang umure wis 20 taun nganggo furisode kanggo nekani seijin shiki.[1] Wong lanang nganggo kimono ing riyaya nganténan, upacara ngombé teh, lan ing acara] formal liyané.[1] Nalika ing njaba panggonan sumo, pesumo kang profesional kudu nganggo kimono.[2] Bocah-bocah nganggo kimono nalika nekani acara perayaan Shichi-Go-San.[1] Saliyané iku kimono uga dianggo wong kang kerja ing bidhang industri jasa lan pariwisata, pelayan wadon ing rumah makan tradhisional (ryōtei) lan pegawé panginepan tradhisional (ryokan).[2]